rejauldu/bengali-wikipedia huggingface dataset:
আবদুল আহাদ (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম।   জন্ম ও ছাত্রজীবন  আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন।   কর্মজীবন  আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন।  এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন।   মৃত্যু  ১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।  দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।   তথ্যসূত্র   ১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার)  ২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।   বহিঃসংযোগ   বিষয়শ্রেণী:১৯২৩-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ বুদ্ধিজীবী বিষয়শ্রেণী:আইনজীবী বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:বাংলাদেশী আইনজীবী
মধ্যপ্রদেশ ফুটবল অ্যাসোসিয়েশন (এমপিএফএ) হল ভারতের মধ্য প্রদেশ রাজ্যের ফুটবল নিয়ন্ত্রক সংস্থা এবং সর্বভারতীয় ফুটবল ফেডারেশনের সাথে অনুমোদিত ৩৮টি ভারতীয় রাজ্য ফুটবল অ্যাসোসিয়েশনের মধ্যে একটি।    মধ্যপ্রদেশ ফুটবল দল এমপিএফএ দ্বারা পরিচালিত হয়। সন্তোষ ট্রফি এবং সিনিয়র মহিলা জাতীয় ফুটবল চ্যাম্পিয়নশিপের জন্য ফেডারেশন রাজ্য দল পাঠায়। এটি মধ্যপ্রদেশ প্রিমিয়ার লিগেরও আয়োজন করে,  রাজ্যের শীর্ষ স্তরের প্রতিযোগিতা (ভারতীয় ফুটবল লিগ ব্যবস্থায় ৪র্থ)।  প্রতিযোগিতা  মধ্যপ্রদেশ মধ্যপ্রদেশ রাজ্যে মধ্য প্রদেশ প্রিমিয়ার লিগ আয়োজন করে। এটি রাজ্যের শীর্ষ স্তর এবং সামগ্রিকভাবে ভারতীয় ফুটবল লিগ পদ্ধতিতে চতুর্থ স্তর।   অনুমোদিত দল   ক্লাব শহর/শহরবারওয়ানি এফসিবারওয়ানিভারতী এফসিজবলপুরচামুন্ডা এফসিদেওয়াসঈগলস এফসিনিমাচখেল এভাম যুব কল্যাণ এফসিচিন্দওয়াড়ালায়ন্স ক্লাবজবলপুরমদন মহারাজ এফসিভোপালরতলাম সিটি এফসিরতলামসেহোর বয়েজ এফসিসেহোরএসডব্লিউএস শিবাজি এফসিবেতুলসোশ্যাল ওয়ারিয়র এফসিবেতুল  তথ্যসূত্র  বিষয়শ্রেণী:মধ্যপ্রদেশে ফুটবল বিষয়শ্রেণী:২০২১-এ মধ্যপ্রদেশে প্রতিষ্ঠিত বিষয়শ্রেণী:২০২১-এ প্রতিষ্ঠিত ক্রীড়া লিগ
উলাইস যুদ্ধ () ৬৩৩ খ্রিস্টাব্দের মে মাসের মাঝামাঝি সময়ে ইরাকে রাশিদুন খিলাফত এবং সাসানীয় পারস্য সাম্রাজ্যের বাহিনীর মধ্যে সংঘটিত একটি রক্তক্ষয়ী যুদ্ধ। এটিকে লোহিত সাগর যুদ্ধ হিসেবেও উল্লেখ করা হয়, কারণ এই যুদ্ধ বহু পারস্য সাসানীয় এবং আরব খ্রিস্টান হতাহত হয়েছিল।  এটি এই যুদ্ধটি মুসলমান এবং পারস্য সেনাবাহিনীর মধ্যে সংঘটিত চারটি ধারাবাহিক যুদ্ধের মধ্যে সর্বশেষ যুদ্ধ ছিল। যেখানে প্রতিটি লড়াইয়ে পারস্য ও তাদের মিত্রদল পুনরায় একত্রিত হতো এবং পুনরায় যুদ্ধ করতো। এই যুদ্ধের ফলে ইরাক থেকে সাসানীয় পারস্য সেনাবাহিনী পশ্চাদপসরণ করে এবং রাশিদুন খিলাফতের অধীনে মুসলমানরা বিজয়ী হয়।   পটভূমি  এই যুদ্ধটি ছিল পারস্য সাম্রাজ্যের বিরুদ্ধে সংগঠটিত মুসলমানদের পরপর চারটি লড়াইয়ের একটি।  ১২ হিজরিতে রাশিদুন খলিফা আবু বকর সেনাপতি খালিদ ইবনে ওয়ালিদকে ইরাক বিজয়ের জন্য প্রেরণ করেন। ইরাকের সম্রাটের নিকট সমঝোতামূলক চিঠি প্রেরণ করলে সে কাযিমা নামক স্থানে সৈন্য প্রেরণ করে এবং খালিদ তাদেরকে পরাজিত করে। তারপর পারস্য সম্রাট আর্দোশের সেনাপতি কারিনের অধীনে বাহিনী প্রেরণ করে, এবং ছানীর যুদ্ধে তারাও পরাজিত হয়। অতপর আর্দোশের দুজন সেনাপতির অধীনে ওয়ালাজায় সৈন্য প্রেরণ করে তবে তারাও জয়ী হতে পারেনা। এই যুদ্ধে আরব খ্রিস্টানদের একটি বড় দল পারস্যদের সাথে যোগ দেয় এবং তারা পরাজিত হয় এবং অসংখ্য লোক হতাহত হয়। আরব খ্রিস্টানরা প্রতিশোধ নেওয়ার জন্য ইরানের সম্রাটের নিকট বাহিনীর আবেদন করে এবং সম্রাট ওলাজা যুদ্ধের সেনাপতিদ্বয়ের একজন বাহমান জাবিয়াকে প্রেরণ করে। তবে সে নিজের স্থানে অন্য একজনকে সেনাপতি বানিয়ে প্রেরণ করে এবং নিজে রাজধানীতে ফিরে আসে। ফেরার পথেই সম্রাটের অসুস্থতার খবর পায় এবং সেখানেই থেমে যায়।   তথ্যসূত্র   বিষয়শ্রেণী:খালিদ বিন ওয়ালিদের যুদ্ধ বিষয়শ্রেণী:সাসানীয় সাম্রাজ্য জড়িত লড়াই বিষয়শ্রেণী:রাশিদুন খিলাফত জড়িত লড়াই বিষয়শ্রেণী:মুসলিমদের মেসোপটেমিয়া বিজয় বিষয়শ্রেণী:৬৩৩ বিষয়শ্রেণী:৬৩০-এর দশকে বাইজেন্টাইন সাম্রাজ্য
আঙ্গা দেরমাওয়ান (জন্ম: ৬ অক্টোবর ১৯৯৮, টারনেটে, বয়স ২৫) একজন ইন্দোনেশিয়ান গায়ক ও লেখক। ১৯৯৮ সালে জন্মগ্রহণ করা এই গায়ক ফাজা স্কালি এবং ডোলা ডোলা গানগুলোর মাধ্যমে সংগীতপ্রেমীদের দৃষ্টি আকর্ষণ করেন।   কর্মজীবন  আঙ্গা দেরমাওয়ান তার স্বতন্ত্র কণ্ঠস্বর ও পূর্ব ইন্দোনেশিয়ান সঙ্গীতশৈলীর কারণে পরিচিত। তিনি তার স্বকীয়তা বজায় রেখে আঞ্চলিক ভাষায় গান গাওয়ার জন্য গর্বিত। ছোটবেলা থেকেই তিনি সঙ্গীতের প্রতি আগ্রহী ছিলেন। ২০১২ সালে তিনি স্বশিক্ষিতভাবে বিটবক্স শেখা শুরু করেন। তার প্রচেষ্টা ব্যর্থ হয়নি; ২০১৪ সালে তিনি টারনেটে একটি বিটবক্স প্রতিযোগিতায় বিজয়ী হন। এরপর তিনি আরও বড় প্রতিযোগিতায় অংশগ্রহণ করেন, যার মধ্যে ২০১৬ সালে যোগ্যাকার্তায় অনুষ্ঠিত "জাভা বিটবক্স ফেস্টিভ্যাল" অন্যতম।   ডিসকোগ্রাফি   ফাজা স্কালি  ডোলা ডোলা  তাতোংকা  পুলাং  চেই সুদাহলাহ  নট লাইক আস   পুরস্কার ও মনোনয়ন  সেরা আঞ্চলিক ভাষার গান বিভাগে অ্যামি অ্যাওয়ার্ড  "সেরা আঞ্চলিক ভাষার গান বিভাগের অ্যামি অ্যাওয়ার্ড" ২০০৩ সালে সপ্তম আয়োজনে প্রথমবারের মতো প্রদান করা হয়। এই বিভাগটি সেই শিল্পীকে প্রদান করা হয়, যিনি আঞ্চলিক ভাষায় সেরা গান প্রকাশ করেন।  {| class="wikitable" ! বছর ! বিভাগ ! গান ! ফলাফল |- |rowspan="5"|২০২৩ |"সেরা আঞ্চলিক ভাষার গান বিভাগে অ্যামি অ্যাওয়ার্ড"   |ডোলা ডোলা | |-    তথ্যসূত্র   বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দোনেশীয় সঙ্গীতশিল্পী
এরিয়েল হল একটি ব্র্যান্ড লন্ড্রি ডিটারজেন্ট যা বেলজিয়ামের পি&জি ইউরোপীয় প্রযুক্তি কেন্দ্র দ্বারা তৈরি করা হয়েছে। https://www.duo.uio.no/bitstream/handle/10852/16983/110502-Master.pdf?sequence=2 ডিটারজেন্টের জন্য এনজাইমগুলি নভোজাইম দ্বারা সরবরাহ করা হয়।    ইতিহাস  এটি ১৯৬৭ এবং ১৯৬৯ সালের মধ্যে একাধিক বাজারে চালু হয়েছিল। মার্কাটি মার্কিন বহুজাতিক প্রক্টর অ্যান্ড গ্যাম্বলের মালিকানাধীন এবং এটি মেক্সিকো ও ভারতে জনপ্রিয়।    তথ্যসূত্র    বহিঃসংযোগ   অফিসিয়াল ইউকে ওয়েবসাইট  অফিসিয়াল জার্মান ওয়েবসাইট  বিষয়শ্রেণী:ব্রিটিশ মার্কা বিষয়শ্রেণী:ভোগ্যপণ্য বিষয়শ্রেণী:প্রক্টর অ্যান্ড গ্যাম্বল মার্কা বিষয়শ্রেণী:লন্ড্রি ডিটারজেন্ট বিষয়শ্রেণী:পরিষ্কারক পণ্যের মার্কা বিষয়শ্রেণী:১৯৬৭-এ প্রবর্তিত পণ্য
thumb|রোধ থার্মোমিটার  রোধ থার্মোমিটার হল একটি তাপমাত্রা পরিমাপ করার যন্ত্র। অনেক রোধ থার্মোমিটারে সিরামিক ও কাচের তার পেঁচানো থাকে, তবে অন্য সরঞ্জামাদিও ব্যবহৃত হয়ে থাকে। এতে প্লাটিনাম, নিকেল ও কপার থাকে।  তারের কনফিগারেশন দুই-তার সংবলিত কনফিগারেশন চিত্র:Twowire.gif  সবচেয়ে সরল রোধ থার্মোমিটার কনফিগারেশনে দুটি তার ব্যবহৃত হয়।  তিনি-তার সংবলিত কনফিগারেশন 400px  রোধের প্রভাব কমাতে তিন তার সংবলিত কনফিগারেশন ব্যবহৃত হয়।  চার-তার সংবলিত কনফিগারেশন চিত্র:4wire2.svg  চার তার সংবলিত কনফিগারেশন তাপমাত্রা পরিমাপের নির্ভুলতা বাড়ায়।  বিষয়শ্রেণী:থার্মোমিটার বিষয়শ্রেণী:সুবেদী গ্রাহক
thumb|upright=1.75|কারবালা প্রদেশ কারবালা প্রদেশ (আরবি ভাষায়:كربلاء) ইরাকের একটি প্রদেশ। এর রাজধানী কারবালা শহর। কারবালা শিয়া মুসলিম ধর্মাবলম্বীদের একটি পবিত্র তীর্থস্থান। এখানে শিয়াদের অত্যন্ত সম্মানিত ব্যক্তিত্ব ইমাম হুসেনের সমাধি অবস্থিত। শিয়া মুসলিমেরা ইরান, আফগানিস্তান ও পাকিস্তান থেকে দলে দলে এখানে তীর্থে আসেন।  সম্প্রতি মার্কিন দখলকারী সেনারা ৮ম প্রদেশ হিসেবে কারবালাকে ইরাকি সরকারের সম্পূর্ণ নিয়ন্ত্রণে দিয়ে দেয়। "US turns security for Karbala over to Iraqi forces". Wikinews, October 29, 2007.   তথ্যসূত্র    আরও দেখুন   বিষয়শ্রেণী:ইরাকের প্রদেশ বিষয়শ্রেণী:শিয়া ইসলাম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। ইতোমধ্যে দ্রুত অপসারণ প্রস্তাবনার আওতায় অপসারিত। ~মহীন (আলাপ) ১১:৫১, ৮ জুন ২০২০ (ইউটিসি) মেইল.আরইউ   – (অপসারণের প্রস্তাবনা দেখুনলগ দেখুন) () এই নিবন্ধটিতে কিছু লেখা নেই।   সাদি (আলাপ) ০৮:১৮, ৮ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বাংলাদেশ আর্মি স্টেডিয়াম বাংলাদেশের ঢাকায় অবস্থিত একটি স্টেডিয়াম যা বিভিন্ন কাজে ব্যবহার করা হয়। বর্তমানে এটি সবচেয়ে বেশি ব্যবহার করা হয় ফুটবল ম্যাচের জন্য । বাংলাদেশ সেনাবাহিনীর বিভিন্ন ফুটবল ম্যাচগুলো এখানে অনুষ্ঠিত হয়ে থাকে। এর ধারণক্ষমতা ১৫,০০০। সেনাবাহিনী সাঁতার কমপ্লেক্সটি এই স্টেডিয়ামের পাশেই অবস্থিত। বাংলাদেশের অন্যান্য স্টেডিয়ামের মত এই স্টেডিয়ামটি জাতীয় ক্রীড়া পরিষদের আওতাধীন নয়।  তথ্যসূত্র  বিষয়শ্রেণী:বাংলাদেশের স্টেডিয়াম বিষয়শ্রেণী:ঢাকায় ক্রীড়া বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশ সেনাবাহিনী বিষয়শ্রেণী:ঢাকার ক্রীড়া অনুষ্ঠানস্থল
ই হলো বাংলা লিপির তৃতীয় স্বরবর্ণ এবং ৩য় বর্ণ। এটি "হ্রস্ব ই" নামেও পরিচিত; "ই"-র বৈশিষ্ট্যসূচক চিহ্ন হলো "ি"। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ই’ হলো একটি পূর্ণমাত্রাযুক্ত স্বরবর্ণ।   বৈশিষ্ট্য  এটিকে সম্মুখ সংবৃত্ত স্বরধ্বনি বলা হয়।   ‘ই’ এর অন্যান্য রূপ   মৈথিলী ‘ই’  মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ই’ এর রূপ অন্য রকম হয়। বাংলা-ভিত্তিক মৈথিলী লিপিতে 15px- এভাবে ‘ই’ লিখা হয়।   কম্পিউটিং কোড   স্বতন্ত্র    নির্ভরশীল    আরও দেখুন   বাংলা স্বরবর্ণ  বাংলা ব্যঞ্জনবর্ণ  বাংলা বর্ণমালা   তথ্যসূত্র    বহিঃসংযোগ         বিষয়শ্রেণী:বাংলা স্বরবর্ণ বিষয়শ্রেণী:ই
thumb|right|এভারেস্ট শৃঙ্গে ছন্দা গায়েন, ২০১৩ ছন্দা গায়েন (৯ জুলাই ১৯৭৯ — ২০ মে ২০১৪) একজন বাঙ্গালী পর্বতারোহী, মার্শাল আর্টিস্ট, অনুসন্ধানকারী ও আত্মরক্ষা শিক্ষক ছিলেন, যিনি পশ্চিমবঙ্গ থেকে প্রথম অসামরিক নারী হিসেবে মাউন্ট এভারেস্ট জয় করতে সক্ষম হন (সকাল ৭টা ১৮ মে ২০১৩)। উনি ২০১৩ সালে মাউন্ট এভারেস্ট এবং লোৎসে একই অভিযানে জয় করেন। এবিপি আনন্দ আয়োজিত ২০১৩ সেরা বাঙ্গালীতে উনি সেরা আবিষ্কার নির্বাচিত হন (৮ আগস্ট ২০১৩)। Manik Banerjee. Woman mountaineer, Chanda Gayen from West Bengal climbs Mt. Everest. The Hyderabad Deccan 18 May 2013 Mount Everest conquered by West Bengal's Chanda Gayen. Press Trust of India : Kolkata, Sat 18 May 2013    মৃত্যু  ২০১৪ সালে কাঞ্চনজংঘা পর্বত আরোহণ করতে গিয়ে বরফধ্বসে চাপা পড়ে তিনি মারা যান।  তথ্যসূত্র  বিষয়শ্রেণী:ভারতীয় পর্বতারোহী বিষয়শ্রেণী:১৯৭৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ভারতীয় নারী পর্বতারোহী বিষয়শ্রেণী:ভারতীয় এভারেস্ট জয়ী বিষয়শ্রেণী:বাঙালি অভিযাত্রী বিষয়শ্রেণী:বাঙালি ক্রীড়াবিদ বিষয়শ্রেণী:২১শ শতাব্দীর ভারতীয় নারী বিষয়শ্রেণী:কলকাতার ক্রীড়াবিদ বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:পশ্চিমবঙ্গের পর্বতারোহী বিষয়শ্রেণী:কলকাতার নারী ক্রীড়াবিদ বিষয়শ্রেণী:হাওড়ার ব্যক্তি
ব্যবহার  Pass parameters in triplets:  First parameter: Name of the higher-order taxon, e.g. "Suborder Chelodina"  Second parameter: Authority of the higher-order taxon, e.g. Smith 1889. (Leave blank if unknown)  Third parameter: A list of taxa within the higher-order taxon, probably generated using Template:Species list or .  To collapse the template at the first level, use Template:Collapsible taxon list as opposed to Template:Nested taxon list.   আরও দেখুন   বিষয়শ্রেণী:ট্যাক্সওবক্স টেমপ্লেট
থাম্ব| বাংলা ভাষায় পোস্টার, COI (ML), ভারতের কমিউনিস্ট পার্টি (মার্কসবাদী-লেনিনবাদী) লিবারেশন, ভারতের কমিউনিস্ট পার্টি (মার্কসবাদী-লেনিনবাদী) নিউ ডেমোক্রেসি, ভারতের কমিউনিস্ট পার্টি (মার্কসবাদী-লেনিনবাদী) লাল পতাকা এবং একটি যৌথ সভার ঘোষণা। ভারতের মার্কসবাদী কমিউনিস্ট পার্টি ভারতের কমিউনিস্ট সংগঠন (মার্ক্সবাদী-লেনিনবাদী) ছিল ভারতের একটি রাজনৈতিক সংগঠন। সিওআই (এমএল) গঠিত হয়েছিল মে ১৯৮৫ সালে ছয়টি ভিন্ন গোষ্ঠীর একীকরণের মাধ্যমে;   কানু সান্যালের নেতৃত্বে কমিউনিস্ট বিপ্লবীদের সংগঠন কমিটি  রবিশঙ্করের নেতৃত্বে ভারতের কমিউনিস্ট পার্টি (মার্কসবাদী-লেনিনবাদী) কৈমুর রেঞ্জ।  কেন্দ্রীয় সাংগঠনিক কমিটি, ভারতের কমিউনিস্ট পার্টি (মার্কসবাদী-লেনিনবাদী) উমাধর সিংয়ের নেতৃত্বে  সুবোধ মিত্রের নেতৃত্বে ভারতের কমিউনিস্ট বিপ্লবীদের ঐক্য কেন্দ্রের একটি দল (মার্কসবাদী-লেনিনবাদী)  ইউ কৃষ্ণাপ্পার নেতৃত্বে ভারতীয় কমিউনিস্ট পার্টি  সবুজ সেনের নেতৃত্বে লিবারেশন ফ্রন্ট Singh, Prakash. The Naxalite Movement in India. New Delhi: Rupa & Co., 1999. p. 140.  কানু সান্যাল সিওআই (এমএল) এর সাধারণ সম্পাদক নির্বাচিত হন।Singh, Prakash. The Naxalite Movement in India. New Delhi: Rupa & Co., 1999. p. 140. সিওআই (এমএল) নির্বাচনে অংশ নেয়।Singh, Prakash. The Naxalite Movement in India. New Delhi: Rupa & Co., 1999. p. 144.  ২০০৩ সালে সিওআই (এমএল) ভারতের কমিউনিস্ট পার্টি (মার্কসবাদী-লেনিনবাদী) ইউনিটি ইনিশিয়েটিভের সাথে একীভূত হয়ে একটি ইউনিফাইড সিপিআই (এমএল) গঠন করে।   জাতীয় প্রশ্ন  সিওআই (এমএল) এই অবস্থানে অধিষ্ঠিত যে ভারত বহু-জাতীয়, যেখানে কিছু জাতীয়তা সরকারে আধিপত্য বিস্তার করে এবং কম উন্নত জাতীয় গোষ্ঠীগুলিকে দমন করে। সংগঠনটি জম্মু ও কাশ্মীর, নাগাল্যান্ড এবং মিজোরামের আত্মনিয়ন্ত্রণের অধিকারকে সমর্থন করেছিল।Singh, Prakash. The Naxalite Movement in India. New Delhi: Rupa & Co., 1999. p. 143.   তথ্যসূত্র   বিষয়শ্রেণী:২০০৩-এ বিলুপ্ত রাজনৈতিক দল বিষয়শ্রেণী:১৯৮৫-এ ভারতে প্রতিষ্ঠিত বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৮৫-এ প্রতিষ্ঠিত রাজনৈতিক দল
ঢোল সমুদ্র প্রত্নস্থল গাজীপুর জেলার কালিয়াকৈর উপজেলায় অবস্থিত একটি প্রাচীন রাজধানী ও বাংলাদেশের অন্যতম প্রত্নতাত্ত্বিক অঞ্চল। অনেকেই মনে করেন বড়ইবাড়ি দশম শতাব্দীর পাল শাসক যশোপালের রাজধানী ছিল। এটি কালিয়াকৈর উপজেলার বোয়ালি ইউনিয়নের ঢোল সমুদ্র নামক গ্রামে অবস্থিত।  ইতিহাস ২০০১ সালে এ স্থানটি আবিষ্কৃত হয়। বড়ইবাড়ি সম্পর্কে ইতিহাসবিদ ও প্রত্নতত্ত্ববিদগণ অনেক আগে থেকে অবগত থাকলেও ২০১৩ সালের ১০ই আগস্ট প্রাথমিকভাবে স্থানটি শনাক্ত করে খননকাজ শুরুর সিদ্ধান্ত নেয় বাংলাদেশ প্রত্নতত্ত্ব অধিদপ্তর। ২০১৪ সালের ১৮ই জানুয়ারি এর খননকার্য শুরু হয় ও আস্তে আস্তে আবিষ্কৃত হয় প্রাচীন রাজার এই রাজধানীর ধ্বংসবাশেষ।  খনন করার পর এখানে বেশ কয়েকটি মন্দিরের ধ্বংসাবশেষ পাওয়া যায়। মনে করা হয় রাজ্যটি বৌদ্ধ ধর্মাবলম্বী শাসক দ্বারা শসিত হলেও এখানে হিন্দুদের উল্লেখযোগ্য হারে বসতি ছিল। এছাড়াও, এখানে প্রাচীন দেয়ালের ধ্বংসাবশেষ, বিভিন্ন নকশা অঙ্কিত ব্যবহার্য  এবং পোড়া মাটির ফলক আবিষ্কৃত হয়েছে।  তবে পরবর্তিতে পাওয়া একটি ভবনের ভাঙ্গা অংশ দেখে অনেকেই মনে করেন এটি মুসলিম স্থাপত্যের অংশ। অনেকেই মনে করেন মধ্যযুগে এ অঞ্চলি মুসলিমরা শাসন করেছে। এছাড়াও প্রত্নতত্ত্ববিদ ড. আতাউর রহমানের মতে,  বাংলাদেশে শিক্ষিত বাঙালি মুসলিম সভ্যতার বিকাশ ঘটেছে ১২৭৫ সালে সোনারগাঁও থেকে। সেসময় শরফুদ্দিন আবু তাওয়ামা এখানে বিশ্ববিদ্যালয় প্রতিষ্ঠা করেন। এখানে বিভিন্ন দেশ থেকে ছাত্ররা আসতো। সেসময় প্রায় দুইশ’ বছর মুসলিম শাসন ছিল। বড়ইবাড়ি ঢোলসমুদ্র সেই প্রশাসনিক কার্যক্রম পরিচালনার ছোট কেন্দ হতে পারে। এটি শাসন রাজ্যের রাজধানীও হতে পারে।  তবে অনেক প্রত্নতত্ত্ববিদেই মনে করেন, স্থাপত্যরীতিটি মুসলিম শাসনের অংশ বলে মনে হলেও এটি নিশ্চিত করে বলা যায়। ষোলশ থেকে সতেরশ শতকে এ অঞ্চলে বৈষ্ণব ধর্মানুসারীদের উপস্থিতির প্রমাণ পাওয়া যায়। এটি তাদের তৈরিও হতে পারে।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:গাজীপুর জেলার দর্শনীয় স্থান বিষয়শ্রেণী:গাজীপুর জেলার প্রত্নতাত্ত্বিক স্থাপনা
অনলাইনের সার্ভারের মতো লোকাল বা ডেস্কটপ পিসিতে কাজ করার জন্য ওয়াম্প (wamp)সার্ভার ব্যবহার করা হয়, যা মূলতঃ উইন্ডোজ অপারেটিং সিস্টেম এর জন্য তৈরি করা। এটির লেখক রমেইন বার্ডন।  ওয়াম্প (wamp)-এর হচ্ছে w-উইন্ডোজ, a-এপাচি, m-মাইএসকিউএল, p-পিএইচপি। এপাচি একটি ফ্রি সার্ভার। মাই এস কিউ এল একটি জনপ্রিয় ওপেণ সোর্স ডাটাবেজ। আর পি এইচ পি হচ্ছে এ সময়ের জনপ্রিয় ওপেণ সোর্স সার্ভার সাইড স্ক্রিপ্টিং ল্যাঙ্গুয়েজ। ইন্সটল এর পর ওয়াম্প এর ভিতরে www ফোল্ডারে স্ক্রিপ্ট ফাইল রাখুন (পিএইচপি, এইচটিএমএল) তারপর ব্রাউজারে http://localhost/ এ রান করুন। ওয়াম্প সার্ভারে আপনার স্ক্রিপ্ট তৈরি করুন, পরীক্ষা করুন তারপর প্রডাকশন সার্ভারে আপলোড করে দিন। ওয়াম্পে phpMyAdmin (http://localhost/phpmyadmin) রয়েছে। যা দিয়ে আপনি খুব সহজেই মাইএসকিউএল ডাটাবেজ কন্ট্রোল করতে পারবেন।   অন্যান্য সিস্টেমের ক্ষেত্রে সমতুল্যসমূহ   ওয়াম্প-এর তুল্য প্রোগ্রামসমূহ;  ম্যাম্প: আপেল ম্যাক অপারেটিং সিস্টেমের জন্য;  ল্যাম্প: লিনাক্স অপারেটিং সিস্টেমের জন্য;  ‌উইম্প: একই ধরনের প্রোগ্রাম যা দ্বারার এপাচী সার্ভারকে ইন্টারনেট ইনফর্মেশন সার্ভিস (IIS)-এ পরিবর্তন করা হয়।   আরও জানতে   সল্যুশন স্টেক  এ্যাম্প প্যাকেজ প্রোগ্রামসমূকের তালিকা  ওয়েব এ্যাপ্লিকেশন ফ্রেমওয়ার্কসমূহের তালিকা    বিষয়শ্রেণী:ওয়েব সার্ভার সফটওয়্যার বিষয়শ্রেণী:ওয়েবসাইট ম্যানেজমেন্ট বিষয়শ্রেণী:ওয়েব ডেভেলপমেন্ট সফটওয়্যার  de:LAMP#Varianten
র‍্যাডক্লিফ হল, একজন ইংরেজ লেখিকা ছিলেন; তিনি ছিলেন বিংশ শতাব্দীর অন্যতম জনপ্রিয় ইংরেজ লেখিকা। তিনি উপন্যাস, কবিতা এবং ছোটো গল্প লিখতেন। তার জন্ম হয়েছিলো ইংল্যান্ডের বোর্নমাথে ১৮৮০ সালের ১২ আগস্ট তারিখে। ব্যক্তিগত জীবনে র‍্যাডক্লিফ একজন সমকামী মহিলা ছিলেন; তিনি দ্য ওয়েল অব লোনলিনেস নামের একটি পুরো বিশ্বে সাড়া জাগানো উপন্যাস লিখেছিলেন যেটা সর্বপ্রথম ১৯২৮ সালে প্রকাশিত হয়েছিলো। তিনি ইংরেজি সাহিত্য জগতে পদচারণা রেখেছিলেন ১৮৯৪ সালে একটি কবিতার বই প্রকাশের মাধ্যমে এবং তার প্রথম উপন্যাস 'দ্য ফোর্জ' ১৯২৪ সালে বের হয়। ১৯৪৩ সালের ৭ই অক্টোবর র‍্যাডক্লিফ ক্যান্সারে রোগে ভুগে ৬৩ বছর বয়সে লন্ডন শহরে মারা যান।Radclyffe Hall Biography - Your Dictionary তথ্যসূত্র  বহিঃসংযোগ             Radclyffe Hall profile , Encyclopedia of Gay, Lesbian, Bisexual, Transgender, & Queer Culture  Radclyffe Hall Collection , Photographs  at the Harry Ransom Center at the University of Texas at Austin  Radclyffe Hall and Una Troubridge: papers and research material series, collectionscanada.gc.ca; accessed 9 April 2014.  বিষয়শ্রেণী:১৮৮০-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ইংরেজ লেখক বিষয়শ্রেণী:ইংরেজ কবি বিষয়শ্রেণী:ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ কবি বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:রোমান ক্যাথলিক লেখক বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:ছদ্মনামধারী লেখিকা বিষয়শ্রেণী:লেসবিয়ান লেখিকা বিষয়শ্রেণী:বোর্নমাথের ব্যক্তি বিষয়শ্রেণী:ইংরেজ রোমান ক্যাথলিক বিষয়শ্রেণী:ইংরেজ নারী ঔপন্যাসিক বিষয়শ্রেণী:২০শ শতাব্দীর ছদ্মনামধারী লেখক
হুমা আখতার চুগতাই () একজন পাকিস্তানি রাজনীতিবিদ, যিনি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন।   রাজনৈতিক জীবন  হুমা আখতার চুঘতাই ২০২৪ সালের পাকিস্তানের সাধারণ নির্বাচনে পাকিস্তান মুসলিম লীগ (এন) (পিএমএল-এন)-এর প্রার্থী হিসেবে নারী সংরক্ষিত আসনে জাতীয় পরিষদের সদস্য নির্বাচিত হন।  ২০২৪ সালের ১৩ মে পাকিস্তানের নির্বাচন কমিশন (ইসিপি) তার জাতীয় পরিষদের সদস্যপদ স্থগিত করে। এই পদক্ষেপটি আসে পাকিস্তানের সুপ্রিম কোর্টের সেই সিদ্ধান্তের পর, যেখানে পেশোয়ার হাইকোর্টের রায় স্থগিত করা হয়েছিল। ওই রায়ে পাকিস্তান তেহরিক-ই-ইনসাফ-সুন্নি ইত্তেহাদ কাউন্সিল (পিটিআই-এসআইসি) জোটকে সংরক্ষিত আসন বরাদ্দ দেওয়া হয়নি।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:পাকিস্তান মুসলিম লীগ (এন) এমএনএ অসম্পূর্ণ বিষয়শ্রেণী:পাকিস্তান মুসলিম লীগের (এন) রাজনীতিবিদ
এনভার হালিল হোজা (, ১৬ অক্টোবর ১৯০৮ - ১১ এপ্রিল ১৯৮৫) একজন আলবেনীয় কমিউনিস্ট রাজনীতিবিদ যিনি ১৯৪৪ সাল থেকে ১৯৮৫ সালে তার মৃত্যুর আগে পর্যন্ত আলবেনিয়ার শ্রমিকের দল এর প্রথম সচিব ছিলেন। তিনি আলবেনিয়া গণতান্ত্রিক ফ্রন্ট এর চেয়ারম্যান এবং ১৯৪৪ সাল থেকে মৃত্যুর আগে পর্যন্ত সশস্ত্র বাহিনীর সর্বাধিনায়ক ছিলেন। তিনি ১৯৪৪ থেকে ১৯৫৪ সাল পর্যন্ত ২২ম আলবেনিয়ার প্রধানমন্ত্রী হিসাবে দায়িত্ব পালন করেছেন এবং বিভিন্ন সময়ে তিনি পররাষ্ট্রমন্ত্রী এবং প্রতিরক্ষা মন্ত্রীরও দায়িত্ব পালন করেছেন।https://www.chicagotribune.com/news/ct-xpm-1985-04-12-8501220002-story,amp.html   প্রাথমিক জীবনী  এনভার হোজা ১৬ই অক্টোবর ১৯০৮ সালে ইরগিরিতে(বর্তমান জিরোকাস্টার) জন্মগ্রহণ করেন। দেশে প্রাথমিক ও মাধ্যমিক শিক্ষা শেষে ১৯৩০ সালে ফ্রান্সের মন্টপেলিয়ার বিশ্ববিদ্যালয়ে শিক্ষাবৃত্তি পেয়ে সেখানে পড়াশোনা করতে যান। দেশে ফিরে ১৯৩৬ সালে স্কুলের শিক্ষকতায় আত্মনিয়োগ করেন।  ১৯৩৯ সালে যখন ইতালির ফ্যাসিস্ট শাসক বেনিতো মুসোলিনি আলবেনিয়া আক্রমণ করেছিল, তখন নব্য গঠিত আলবেনিয়ান ফ্যাসিস্ট পার্টিতে যোগ দিতে অস্বীকার করায় হোজাকে শিক্ষকতার পদ থেকে বরখাস্ত করা হয়। ফলে তিনি রাজধানী তিরানে একটি দোকান খোলেন। ১৯৪৭ সালে জার্মানির চ্যান্সেলর হিটলার কর্তৃক যুগোস্লাভিয়া আক্রমণের ফলে যুগোস্লাভিক কমিউনিস্টরা হোজাকে আলবেনিয়ায় কমিউনিস্ট পার্টি গঠন করতে সাহায্য করে যা পরবর্তীতে লেবার পার্টি নামে পরিচিতি পায়। হোজা দলের কেন্দ্রীয় কমিটির প্রথম সম্পাদক হিসেবে দায়িত্বপ্রাপ্ত হন।   প্রধানমন্ত্রীত্ব  আলবেনিয়ার স্বাধীনতার পর ১৯৪৪ সাল হতে ১৯৫৪ সাল পর্যন্ত হোজা আলবেনিয়ার প্রধানমন্ত্রী নিযুক্ত হন। একই সাথে ১৯৪৬ সাল হতে ১৯৫৩ সাল পর্যন্ত তিনি আলবেনিয়ার পররাষ্ট্রমন্ত্রী হিসেবে দায়িত্ব পালন করেন। ১৯৫৪ থেকে ১৯৮৫ সাল পর্যন্ত তিনি আলবেনিয়ার রাষ্ট্রপ্রধানের (হেড অব স্টেট) পদটি গ্রহণ করেন। দলের কেন্দ্রীয় কমিটির প্রধান সচিব হওয়ায় তিনি ১৯৮৫ সালে মৃত্যুর পূর্ব পর্যন্ত ক্ষমতায় থাকতে সক্ষম হন।   সংস্কার  হোজার দীর্ঘ শাসনে আলবেনিয়ার অর্থনীতিতে কার্যত বিপ্লব ঘটেছিল। সমাজতান্ত্রিক উপায়ে অর্থনৈতিক সংস্কার সাধনের লক্ষ্যে ধনী জমির মালিকদের কাছ থেকে চাষযোগ্য জমি বাজেয়াপ্ত করা হয় এবং যৌথ খামার গড়ে উঠে। যা অবশেষে আলবেনিয়াকে খাদ্য শস্যে প্রায় স্বয়ংসম্পূর্ণ করে তোলে। তার শাসনামলে মৃতপ্রায় শিল্প বিনিয়োগ পেয়ে পুনর্জীবিত হয়ে ওঠে, ফলশ্রুতিতে ১৯৮০ সালের মধ্যে তা মোট জাতীয় পণ্য উৎপাদনের অর্ধেকেরও বেশি অবদান রাখে। প্রতিটি গ্রামকে বিদ্যুতের আওতায় আনা হয় এবং শিক্ষার হার অভাবনীয় ভাবে বৃদ্ধি পায়।   স্বেচ্ছাচার ও দমন-পীড়ন  হোজা স্ট্যালিনবাদ নামক রাজনৈতিক দর্শনে বিশ্বাসী ছিলেন। যাকে তিনি নিজ শাসনের জন্য হুমকি বলে মনে করতেন তাকে নিপীড়ন,গুম, এমনকি হত্যা এবং অনেক ক্ষেত্রে নির্বাসনে পাঠানোর নজির রয়েছে। প্রায় সকল ধর্মীয় উপাসনালয় বন্ধ করে দেয়া হয় এবং ধর্মীয় নেতাদের ভয়-ভীতি প্রদর্শনের মাধ্যমে নিবৃত করার চেষ্টা করা হয়।  তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:আলবেনিয়ার প্রধানমন্ত্রী বিষয়শ্রেণী:সাম্যবাদী শাসক বিষয়শ্রেণী:স্তালিনবাদ বিষয়শ্রেণী:২০শ শতাব্দীর নাস্তিক বিষয়শ্রেণী:দ্বিতীয় বিশ্বযুদ্ধ প্রতিরোধ সদস্য বিষয়শ্রেণী:সংশোধনবাদ বিরোধী বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম বিষয়শ্রেণী:আলবেনিয়ার সংসদ সদস্য বিষয়শ্রেণী:আলবেনিয়ার মন্ত্রী বিষয়শ্রেণী:খ্রিস্টধর্মের সমালোচক বিষয়শ্রেণী:সুন্নি ইসলামের সমালোচক বিষয়শ্রেণী:নারীবাদী পুরুষ বিষয়শ্রেণী:মোঁপ্যলিয়ে বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
চিত্র  অযোগ্য ভুক্তিকারণ  যোগ্য    ২০ জুন: বিশ্ব শরণার্থী দিবস       ১৮৩৭ – রানী ভিক্টোরিয়া (ছবিতে) ব্রিটিশ সিংহাসনে আরোহণ করেন, শুরু করেন ৬৩ বছরের রাজত্ব।    ১৯২১ – ব্রিটিশ সেনা কর্মকর্তা থমাস স্ট্যান্টন ল্যাম্বার্ট আইরিশ রিপাবলিকান সেনাবাহিনী কর্তৃক আয়ারল্যান্ডের ময়ড্রাম-এর নিকট নিহত হন।    ১৯৫৯ – একটি আটলান্টিক হারিকেন-এর বহিঃক্রান্তীয় ঘূর্ণির অবশিষ্টাংশ কানাডার সেন্ট লরেন্স উপসাগরে পৌঁছায়, যার ফলে ২২টি মাছধরার নৌকা ডুবে যায় এবং ৩৫ জনের মৃত্যু হয়।    ১৯৭৯ – আমেরিকান সাংবাদিক বিল স্টুয়ার্ট নিকারাগুয়ার গার্ডিয়া বাহিনী কর্তৃক মৃত্যুদণ্ডপ্রাপ্ত হন।    ১৯৮২ – হলোকস্ট ও জাতিগতহত্যা বিষয়ক আন্তর্জাতিক সম্মেলন, জাতিগতহত্যা অধ্যয়নে প্রথম বড় সম্মেলন, আর্মেনীয় গণহত্যা-সংক্রান্ত উপস্থাপনা অন্তর্ভুক্তির কারণে তুরস্কের বাতিল করার চেষ্টা সত্ত্বেও শুরু হয়।